Title: Tehtävä 14: Toiminnallisten menetelmien kokoelmapankki
Course: SASKY Ikääntyvien osallisuuden edistäminen kurssipohja (0122) > Section: Ikääntyvien toiminnallisuuteen ohjaaminen

Tehtävänäsi on koota toiminnallisten menetelmien kokoelma itsellesi hyödynnettäväksi näyttöä sekä tulevaisuuden työskentelyä varten.

Tehtävässä tulee olla koottuna vähintään 20 erilaista toiminnallista menetelmää, jotka soveltuvat käytettäväksi ikäihmisten parissa tehtävässä työssä. Voit valita toiminnalliset menetelmät oman kiinnostuksesi mukaan, mutta kokoa kyseiset menetelmät tehtävään niin, että ne palvelevat ikäihmisten hyvinvointia, voimavaroja ja toimintakykyä.

Jokainen toiminnallinen menetelmä esitellään erikseen ja jokaisesta pitää tuoda esiin vähintään seuraavat asiat:

- Toiminnallisen menetelmän esittely
- Miksi valitsit kyseisen toiminnallisen menetelmän?
- Miten kyseinen toiminnallinen menetelmä edistää asiakkaan hyvinvointia ja toimintakykyä?
- Millaisia asioita tulee ottaa huomioon käytettäessä kyseistä toimintamenetelmää asiakkaiden kanssa?
- Millaisia haasteita kyseisen toiminnallisen menetelmän käytössä voi olla?
- Miten kyseinen toiminnallinen menetelmä soveltuu yksilön ja ryhmän ohjaukseen?
- Miten kyseisen toiminnallisen menetelmän käyttö sinulta onnistuisi?

Hyödynnä tehtävässä esimerkiksi materiaaleista löytyviä aineistoja.

Palauta tehtävä tähän lokeroon ja valmistaudu käsittelemään sitä ensimmäisellä pysäkillä.