Title: Tehtävä 5: Ikääntyvän hoito/palvelusuunnitelma
Course: SASKY Ikääntyvien osallisuuden edistäminen kurssipohja (0122) > Section: Työ sosiaali- ja terveysalalla

Valitse asukas/asiakas/potilas, josta teet tehtävän. Älä valitse asukkaaksi/asiakkaaksi/potilaaksi ihmistä, jolla on vähäisesti toimintakykyä ja voimavaroja esimerkiksi saattohoitopotilasta tai hyvin hoidollista vuodepotilasta.

Tehtäväsi on kirjata hoitotyönsuunnitelma/palvelusuunnitelma valitsemastasi asukkaasta/asiakkaasta/potilaasta. Tehtävä tulee palauttaa tiedostona. Voit jäsentää hoitotyön suunnitelman työpaikkasi/työharjoittelupaikkasi mukaisesti, hyödyntää liitteenä olevaa lomaketta tai kirjata niin sanotusti tyhjälle paperille. Oleellista on, että hoitosuunnitelmassa tulee esiin hoitotyön prosessin elementit (tarve, tavoite, suunnitelma, toteutus ja arviointi) ja että hoitosuunnitelma on tehty yksilöllisesti tietystä ihmisestä.

Kirjaa hoito/palvelusuunnitelma hoitotyön prosessin mukaisesti:

Tarve

o   Kirjaa esimerkiksi seuraavia asioita: esitiedot ihmisestä, ihmisen elämänhistoria, elinympäristö, asiakkaan omat elämälaadun kokemus, omaisten huomioiminen

o   Yksinkertainen esimerkki Pekalla on flunssa.

Tavoitteet

o   Aseta asukkaalle/asiakkaalle/potilaalle yhdessä hänen kanssaan tavoitteet seuraaville asioille: Mielekkään elämän edistäminen, ihmisen fyysinen, psyykkinen ja sosiaalinen hyvinvointi, mielenterveyden edistäminen, ihmisen tietotekniikan/teknologian ohjaaminen, yksinäisyyden ja syrjäytymisen ehkäisy, uni/valverytmi, ruokailutottumukset, kulttuurin/katsomuksen tukeminen jne.

o   Yksinkertainen esimerkki Pekka paranee flunssasta.

Suunnitelma

o   Suunnitelma siitä, miten tavoitteisiin päästään (päivätasolla, viikkotasolla, kuukausitasolla). Kirjaa konkreettisesti miten edetään kohti tavoitteita.

o   Yksinkertainen esimerkki Pekka ottaa flunssalääkettä kolme kertaa päivässä ja lepää.

Toteutus

o   Miten suunnitelmaan kirjatut asiat konkreettisesti toteutetaan?

o   Yksinkertainen esimerkki Pekka levännyt koko päivän ja ottanut Panadol 1g klo 8, 14, 20.

Arviointi

o   Miten toteutus on onnistuntu? Onko tavoite saavutettu?

o   Yksinkertainen esimerkki Pekan flunssan oireet ovat parantuneet.