Title: Tehtävä 17: Työntekijän työhyvinvointi ikääntyvien hoitotyössä
Course: SASKY Ikääntyvien osallisuuden edistäminen kurssipohja (0122) > Section: Turvallisuuden huomioiminen ikääntyvien hoitotyössä

Tarkastele lähihoitajan ammatin fyysistä-, kognitiivista- ja sosiaalista kuormittavuutta. Pohdi, kuinka itse ylläpidät omaa työssäjaksamista. Hyödynnä tässä osion materiaaleja.

Fyysinen työssä jaksaminen:

Teet työtä koko ruumiillasi, joten ergonomiaan keskittyminen on äärimmäisen tärkeää oman henkilökohtaisen jaksamisen ja työkyvyn ylläpitämisen kannalta.

Ota kuva, jossa ihmisellä on hyvä työasento. Ota myös kuva, jossa ihmisellä on huono työasento.
Kerro, miksi kuvan työasento on hyvä ja toisen kuvan työasento on huono. Valmistaudu jakamaan kuvasi ja kertomaan ajatuksesi pysäkkitapaamisessa.

Kognitiivinen työssä jaksaminen:

Jokainen tarvitsee taukoja työnsä lomassa. Joskus työn tauottaminen on haasteellista, joen suunnitelmallisten taukojen pitämistä kannattaa harjoitella jo opintojen aikana. Kun pidät välillä tauon, olet virkeämpi. Ja kun olet virkeä, olet tehokas etkä tee helposti virheitä. Tauot auttavat myös, että lihakset ja nivelet eivät rasitu liikaa töissä.

Seuraa, miten pidät taukoja

Miten paljon pidät taukoja?

Kirjoita muistiin kaikki taukosi yhden viikon aikana. Jos et ole juuri nyt töissä, voit ajatella viikkoa, kun olit töissä, työssä oppimisen jaksolla tai opiskelemassa.

Tunnetaidot – Sosiaaliset taidot:

Sosiaaliset taidot ovat keskeisiä taitoja sosiaali- ja terveysalan arjessa. Tarkastele sosiaalisia taitojasi. Mitkä ovat vahvuuksiasi, mitä kohtia sosiaalisissa taidoissasi haluaisit kehittää? Pohdi myös kokemuksiasi työelämästä tai opiskelijaryhmästäsi, kuinka sosiaaliset taidot ovat näyttäytyneet näissä tilanteissa?

Valmistaudu esittelemään ajatuksiasi ja keskustelemaan aiheesta pysäkkitapaamisessa. Tapaamisen jälkeen klikkaa tämä tehtävä tehdyksi.